Mûstafa Yasîn Mihemed Elîyo ke Hesekê ra yo ANFyî rê qala têkoşînê azadîye ya Kurdîstanî û tesîrê Hemleya 15ê Tebaxe kerde.
Mustafayî ard ziwan ke serranê 1981-82yî de wexto ke seba zîyaretê merdimanê xo şibi Vakurê Kurdîstanî ey têgêrayîşê azadîye şinasnayo û vat: ''Wexto ke ez agêraya Rojawanî mi her kesî rê qala têgêrayîşî kerde. Dima ke Radyoyê BBCyî ra mi xebera çalakîya 15ê Tebaxe eşnawite, ma têkoşîn hîna hol şinasna.Wexto ke guleyo verên ame eştene partîyanê bînan eşkerayîye daye û vat: ''Eke no têgêrayîş hêrişê qereqolê tirkan keno do ma zî qetil bikero. La têgêrayîşî seba Kurdîstanî şer kerdêne. Bi gama 15ê Tebaxe hêrsê ma yê vera dişmenî pîlêr bi. Ma vera ê kesanê ke verê çalakîye vejîyayêne, tewirê xo mojna.''
Mustafayî îfade kerd ke reya verêne 1986 de Şam de ey nameyê Rayberê Şarê Kurdî Abdullah Ocalanî eşnawito û vat: ''Bi wendişî ma  kerd ke ey fam bikere.15ê tebaxa 1991î de ez û babîyê mi, ma şîyî Lubnan û Rayberîye dîye. Rayberîye vat ke endamanê PKKyî ra yew zî bimano do Kurdîstanî azad bikero. Bi nê hawayî bawerîya ma ya bi têgêrayîşî zêdîyaye û ma tewrê karî bîyî. Eke fikr û têkoşînê PKKyî ra nêbîyêne ma nêresayêne nê çaxî. Serkewtişê Şorişê Rojawanî berhemêkê nê têkoşînî yo.''
